Source: http://legislatie.just.ro/Public/DetaliiDocument/224926
Timestamp: 2020-08-15 11:42:09+00:00
Document Index: 17520298

Matched Legal Cases: ['Articolul 1', 'Articolul 2', 'articolul 3', 'Articolul 3', 'articolul 3', 'articolul 3', 'Articolul 4', 'Articolul 5', 'Articolul 6']

ORDIN 4115 10/04/2020 - Portal Legislativ
privind aprobarea programelor pentru evaluarea națională pentru absolvenții clasei a VIII-a și pentru probele scrise ale examenului de bacalaureat național în anul școlar 2019-2020
ORDIN nr. 4.115 din 10 aprilie 2020privind aprobarea programelor pentru evaluarea națională pentru absolvenții clasei a VIII-a și pentru probele scrise ale examenului de bacalaureat național în anul școlar 2019-2020
Publicat în MONITORUL OFICIAL nr. 323 din 17 aprilie 2020
În baza prevederilor art. 2 din Hotărârea Comitetului Național pentru Situații Speciale de Urgență nr. 6/2020, ale art. 49 din Decretul nr. 195/2020 privind instituirea stării de urgență pe teritoriul României,având în vedere prevederile art. 3 din Hotărârea Guvernului nr. 1.401/2009 privind înființarea, organizarea și funcționarea Centrului Național de Evaluare și Examinare, cu modificările și completările ulterioare,în temeiul art. 15 alin. (3) din Hotărârea Guvernului nr. 24/2020 privind organizarea și funcționarea Ministerului Educației și Cercetării,ministrul educației și cercetării emite prezentul ordin. + Articolul 1(1) Se aprobă programele pentru evaluarea națională pentru absolvenții clasei a VIII-a în anul școlar 2019-2020.(2) Se aprobă programele pentru susținerea probelor scrise ale examenului de bacalaureat național 2020. + Articolul 2(1) Programele pentru disciplinele limba și literatura română, limba și literatura maternă (pentru elevii aparținând minorităților naționale, care au urmat cursurile gimnaziale în limba maternă) și matematică, valabile pentru evaluarea națională pentru absolvenții clasei a VIII-a în anul școlar 2019-2020, sunt cele prevăzute în anexa nr. 1.(2) La data intrării în vigoare a prezentului ordin, articolul 3 din Ordinul ministrului educației naționale nr. 4.916/2019 privind organizarea și desfășurarea evaluării naționale pentru absolvenții clasei a VIII-a în anul școlar 2019-2020, publicat în Monitorul Oficial al României, Partea I, nr. 712 din 29 august 2019, se abrogă. + Articolul 3(1) Programele pentru disciplinele limba și literatura română, limba și literatura maternă (pentru elevii de la toate filierele, profilurile și specializările, care au urmat studiile liceale într-o limbă a minorităților naționale), matematică, istorie, fizică, chimie, biologie, informatică, geografie, logică, argumentare și comunicare, psihologie, economie, sociologie și filosofie, valabile pentru examenul de bacalaureat național 2020, sunt cele prevăzute în anexa nr. 2.(2) La data intrării în vigoare a prezentului ordin, Ordinul ministrului educației naționale nr. 4.950/2019 privind organizarea și desfășurarea examenului de bacalaureat național 2020, publicat în Monitorul Oficial al României, Partea I, nr. 734 din 6 septembrie 2019, se modifică după cum urmează:1. La articolul 3, alineatele (2), (4), (5) și (6) se abrogă. ... 2. La articolul 3, alineatul (3) se modifică și va avea următorul cuprins:(3) Programa de bacalaureat pentru evaluarea competențelor digitale, valabilă în sesiunile examenului de bacalaureat național din anul 2020, este cea prevăzută în anexa nr. 2 la Ordinul ministrului educației naționale nr. 4.923/2013 privind organizarea și desfășurarea examenului de bacalaureat național - 2014. ... + Articolul 4Direcția generală învățământ preuniversitar, Direcția generală minorități și relația cu Parlamentul, Centrul Național de Evaluare și Examinare, inspectoratele școlare județene/al municipiului București și unitățile de învățământ/ centrele de examen duc la îndeplinire prevederile prezentului ordin. + Articolul 5Anexele 1 și 2*) fac parte integrantă din prezentul ordin.*) Anexele nr. 1 și 2 se publică în Monitorul Oficial al României, Partea I, nr. 323 bis, care se poate achiziționa de la Centrul pentru relații cu publicul al Regiei Autonome „Monitorul Oficial“, București, șos. Panduri nr. 1. + Articolul 6Prezentul ordin se publică în Monitorul Oficial al României, Partea I.
Cristina Monica AnisieBucurești, 10 aprilie 2020.Nr. 4.115. + ANEXE nr. 1-2ANEXEprivind programele pentru evaluarea națională pentru absolvenții clasei a VIII-ași pentru probele scrise ale examenului de bacalaureat național în anul școlar 2019-2020